**PUBLICIS GROUPE ПРИДОБИВА PROFITERO И СЪЗДАВА ВОДЕЩО ЗА ИНДУСТРИЯТА ТЪРГОВСКО РЕШЕНИЕ**

* **Profitero е глобална SaaS платформа, която помага на брандовете да анализират и оптимизират своите търговски, маркетинг и оперативни дейности в повече от 700 уебсайта за търговия на дребно и за 70 милиона продукта в целия свят.**
* **Publicis Groupe ще комбинира водещите в индустрията продуктови данни и анализи на Profitero със своите ритейл решения за медии, данни и търговия, за да предложи несравними възможности на брандовете за максимални резултати на техните онлайн продажби.**

**София – 1 юни, 2022 г. – Publicis Groupe** обяви придобиването на Profitero, водеща SaaS (Software As A Service: софтуер като услуга) глобална платформа за електронната търговия, която помага на брандовете да ускоряват търговските продажби и финансовата ефективност.

Решенията на Profitero предоставят на дневна база полезни прозрения и видимост на продукта при над 4000 бранда, за 70 милиона продукта в повече от 700 уебсайта за търговия, в над 50 страни.

Границите между офлайн и онлайн пазаруването се размиват поради дигитално повлияваните продажби и затова аналитичните инструменти на Profitero за електронна търговия и омниканален маркетинг позволяват на марките да предвиждат, активират и автоматизират най-добрите следващи действия, за да стимулират печеливш растеж за всеки елемент от техния продуктов каталог.

Като обединява усилия с Publicis Groupe, Profitero ще получи достъп до необходимите ресурси и възможности за разширяване на аналитичната си основа. В резултат на това тя ще се превърне в първата глобална търговска платформа, която дава възможност на брандовете, чрез използване на предсказуем интелект, да предоставят най-доброто продуктово изживяване, оптимизиране на съдържание, подобряване на резултатите при органично търсене, сравняване на конкурентни цени, наблюдение на наличността на продукти и проследяване на потребителските оценки и отзиви, наред с други функции.

Капацитетът на Profitero - продуктите, технологиите и 300 служители на компанията, допълнително ще разширяват и увеличават съществуващите търговски възможности на Publicis Groupe по света. Publicis вече е добре позиционирана, за да помогне на своите клиенти да увеличават значително онлайн продажбите си чрез обединяване на четири стратегически стълба:

* **Хора**: По-добро разбиране на хората и на начина, по който пазаруват, чрез предлагането на Epsilon CORE ID® – най-точното, стабилно и мащабируемо решение за идентичност в индустрията, което хоства повече от 300 милиона потребителски профили по целия свят.
* **Продукт**: Комбинирането на платформите на Publicis Groupe и Profitero ще позволи на марките да увеличават максимално производителността на продуктите спрямо конкурентите по десетки показатели, измервани при над 700 търговеца, чрез проследяване и анализиране на над 70 милиона продукта. В това число влизат показатели като платено и органично разположение при търсене, продуктово съдържание, ценообразуване, складови наличности и отзиви от клиенти.
* **Позициониране**: Възможността за предоставяне на ритейл медийно планиране за управление на рекламно позициониране и оптимизиране на потребителския път чрез CitrusAd, лидер в ритейл медиите, и чрез мащаба на Publicis Media.
* **Платформи**: По-добро преживяване в потребителския път, по-голяма гъвкавост и по-кратко време за маркетиране към клиентите, чрез водещата експертиза на Publicis Sapient за бизнес трансформация, в комбинация с консултиране, проектиране и инженеринг за изграждане на базирани на платформи бизнеси за маркетинг, продажби и услуги.

Profitero ще остане продуктово-ориентирана компания в Publicis, оглавявана от главния изпълнителен директор Брайън Винер и от президента Сара Хофстетер.

Брайън Винер ще се отчита пред главния изпълнителен директор и председател на Publicis Groupe Артур Садун, който казва: „*Чрез добавянето на Profitero към нашите съществуващи активи, вече сме напълно позиционирани сред четирите ключови стълба, които клиентите ни трябва да свързват за постигане на значителен растеж в онлайн продажбите. Чрез нас, партньорите ни ще разбират безпроблемно хората и как те пазаруват по-добре от всеки друг, благодарение на Epsilon; ще разбират как да оптимизират продуктовия си онлайн каталог, благодарение на Profitero; как да увеличат максимално своите онлайн инвестиции с търговците на дребно, благодарение на CitrusAd и мащаба на Publicis Media. Компаниите ще могат да предоставят уникални, творчески потребителски изживявания чрез платформите, зад които стои инженерният опит на Publicis Sapient. Радвам се да приветствам Сара, Брайън и техния изключителен екип от експерти в семейството на Publicis.*”

Брайън Винер, главен изпълнителен директор на Profitero, споделя: *„Това е най-доброто от два свята, тъй като запазваме предприемаческия си дух като организация, в чиято основа са продуктите, като същевременно се възползваме от разнообразните възможности и мащаб на Publicis Groupe. Това носи незабавно стойност за нашите клиенти и служители, с увеличени инвестиции в продукти и технологии, вливане на нови медии и възможности за активиране на съдържание, и използване на глобалните таланти на Групата, за да подхранваме нашия непрекъснат растеж."*

**За Publicis Groupe – The Power of One**

**Publicis Groupe** [Euronext Paris FR0000130577, CAC 40]е лидер в комуникациите в глобален план и предлага цялостен модел на работа  – от стратегическо консултиране до ефективно изпълнение, съчетавайки маркетинг и дигиталната бизнес трансформация. Publicis Groupe партнира на клиентите в тяхното бизнес развитие, като осигурява централизиран достъп до експертизата на екипите и акцентира върху персонализираните и индивидуални маркетингови решения. Publicis има четири основни направления на услуги: комуникации, медии, данни и технологии, които предлага в над 100 държави. Компанията има около 90 000 служители по цял свят.

[*www.publicisgroupe.com*](http://www.publicisgroupe.com/)*| Twitter: @PublicisGroupe |*[*Facebook*](http://www.facebook.com/publicisgroupe)*|*[*LinkedIn*](https://www.linkedin.com/company/publicis-groupe/)*|*[*YouTube*](http://www.youtube.com/user/PublicisGroupe)*| Viva la Difference!*

**За Profitero**

Повече информация може да бъде намерена тук: [www.profitero.com](https://nam02.safelinks.protection.outlook.com/?url=https%3A%2F%2Fwww.globenewswire.com%2FTracker%3Fdata%3DQ9ewXq6NQvTgn4PChWME9vEuA35GAxMu8x7NkN2lxdu0dYFcZU6ViumBWy17_HOdYWM87mQgVtQB0_NQ5BMAgqP7b_9MuBthIh-dOTn2Rbw%3D&data=05%7C01%7Ckaren.lim%40publicisgroupe.com%7C750f6ff9b49247419fff08da2d1c2c78%7Cd52c9ea17c2147b182a333a74b1f74b8%7C0%7C0%7C637871896394437806%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=aehuq4zsaiVqYQhjBsKD5%2FUzXI1lKQ7mDHll3WOTeGc%3D&reserved=0).

**За повече информация:**

|  |  |  |  |
| --- | --- | --- | --- |
| Ива Григорова | Директор PR бизнес, MSL   | + 359 887 917 267 | iva.grigorova@mslgroup.com  |